Lørdage aften vendte Henrik Dalsgaard for en stund hjem til sin gamle hjemmebane, da hans nuværende hold FC Midtjylland spillede på udebane mod AaB i Aalborg. Nordjyden, der de sidste mange år har spillet i engelske Brentford, fik alt andet end en hjertelig velkomst fra de aalborgensiske fans. Ved lørdag aftens superligakamp mod FC Midtjylland blev der i første halvleg fra en skare sunget voldsomme smædesange rettet mod den tidligere AaB’er Henrik Dalsgaard. Nogle AaB fans sang blandt andet til Henrik Dalsgaard: ’Henrik Dalsgaard skal dø’. Nu er både ledelsen i AaB og klubbens officielle fanklub ude og tage kraftig afstand til smædesangene rettet mod Henrik Dalsgaard. - I fodbold vil der altid være en naturlig rivalisering mellem klubberne, men det vi på et tidspunkt i første halvleg hørte fra en del af tribunen, var at gå langt over stregen, siger AaB’s administrerende direktør Thomas Bælum. Uforbeholden undskyldning Udover at tage afstand til de voldsomme tilråb mod den tidligere AaB’er er både klubben og dens fans også ude med en uforbeholden undskyldning til Henrik Dalsgaard og FC Midtjylland. - Fra AaB’s side ønsker vi fremdeles at bidrage til positiv fankultur, så den gode stemning kan bevares på Aalborg Portland Park, siger Thomas Bælum. Sangene mod Henrik Dalsgaard foregik ifølge AaB kun i første halvleg af kampen mod FC Midtjylland, hvorefter AaB’s tilskuerne skulle have stoppet de hårde smædesange mod den tidligere AaB’er. - Heldigvis formåede vores fans selv at oprette selvjustits, hvorfor initiativet blev inddæmmet og ophørte, konstaterer Thomas Bælum. AaB tabte kampen til FC Midtjylland med 1-0.

Opsummering:
Den tidligere AaB-spiller Henrik Dalsgaard fik en hård modtagelse på sin gamle hjemmebane lørdag.